**Ministru kabineta noteikumu projekta „Grozījums Ministru kabineta 2011.gada 19.oktobra noteikumos Nr.818 „Noteikumi par darbības programmas „Uzņēmējdarbība un inovācijas” papildinājuma 2.2.1.1.aktivitāti „Ieguldījumu fonds investīcijām garantijās, paaugstināta riska aizdevumos, riska kapitāla fondos un cita veida finanšu instrumentos”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I.Tiesību akta projekta izstrādes nepieciešamība** | | |
| 1. | Pamatojums | Noteikumu projekts sagatavots, pamatojoties uz Eiropas Savienības struktūrfondu un Kohēzijas fonda vadības likuma 18.panta 10.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā esošajā Ministru kabineta 2011.gada 19.oktobra noteikumu Nr.818 „Noteikumi par darbības programmas „Uzņēmējdarbība un inovācijas” papildinājuma 2.2.1.1.aktivitāti „Ieguldījumu fonds investīcijām garantijās, paaugstināta riska aizdevumos, riska kapitāla fondos un cita veida finanšu instrumentos”” redakcijā ir noteikts, ka 2.2.1.1.aktivitātei „Ieguldījumu fonds investīcijām garantijās, paaugstināta riska aizdevumos, riska kapitāla fondos un cita veida finanšu instrumentos” (turpmāk - 2.2.1.1.aktivitāte) pieejamais kopējais finansējums ir 76 145 151 *euro*, tajā skaitā privātais finansējums – 6 950 024 *euro* un publiskais finansējums – 69 195 127 *euro*, ko veido Eiropas Reģionālās attīstības fonda (turpmāk – ERAF) finansējums 63 797 149 *euro* un valsts budžeta finansējums 5 397 978 *euro*.  2.2.1.1.aktivitātes ietvaros SIA „Latvijas Garantiju aģentūra” (turpmāk – LGA) kā Finansējuma saņēmējs ar 2012.gada 1.janvāri no Eiropas Investīciju fonda (turpmāk – EIF) pārņēma JEREMIE Ieguldījumu fonda ieviešanu, kā ietvaros EIF izvēlētās finanšu starpniekinstitūcijas – A/S „SEB banka” un A/S „Swedbank” (turpmāk – finanšu starpnieki)– sniedza dalīta riska aizdevumus investīcijām un apgrozāmajiem līdzekļiem komersantiem to tālākai attīstībai. Programmas ietvaros komercbankas nodrošināja privāto līdzfinansējumu 50 % apmērā no izsniegtā aizdevuma summas. Programma tika slēgta 2012.gada 25.aprīlī, un programmas ietvaros tika izsniegti 32 aizdevumi par kopējo finansējumu 14 343 450 *euro*, tajā skaitā publiskais finansējums – 7 171 725 *euro*.  Ekonomikas ministrija (turpmāk – EM) 2014.gada 27.martā saņēma LGA 2014.gada 25.marta vēstuli Nr.1-12/92 „Par AS „SEB banka” JEREMIE aizdevumiem”, ar kuru LGA informēja, ka vairāki dalīta riska aizdevumu projekti, ko ir izsniegusi AS „SEB Banka” un AS “Swedbanka” 2.2.1.1.aktivitātes ietvaros 2010. un 2011.gadā, ir līdzfinansēti arī no Latvijas Investīciju un attīstības aģentūras īstenotajām grantu programmām, kas finansētas no struktūrfondu līdzekļiem, un Lauku atbalsta dienesta Zivsaimniecības fonda programmas. Papildu informāciju LGA sniedza ar 2014.gada 28.maija vēstuli Nr.1-12/123 „Par JEREMIE aizdevumiem”, uzskaitot dalīta riska aizdevumus, kuros ir konstatēts dubultais finansējums. Tāpat arī LGA norādīja projektus, kuriem izsniegtais aizdevums ir uzskatāms par neatbilstoši mērķim vai tas ticis izsniegts grūtībās nonākušiem uzņēmumiem.  EM ar 2014.gada 29.aprīļa vēstuli Nr.334-5-6613 „Par dubultā finansējuma riska novēršanu 2.2.1.1.aktivitātes ietvaros” un 2014.gada 23.jūlija vēstuli Nr.334-5-6613 „Par risinājumu konstatētajiem dubultā finansējuma gadījumiem dalīta riska aizdevumos” informēja Finanšu ministriju (turpmāk - FM) kā ES fondu vadošo iestādi par LGA konstatējumu un iespējamajiem risinājumiem. FM 2014.gada 29.augustā rīkoja sanāksmi, kurā piedalījās FM, EM, LGA un Valsts kases pārstāvji.  Izvērtējot augstākminēto situāciju, EM secināja, ka ņemot vērā Finanšu ministrijas kā vadošās iestādes[[1]](#footnote-1) un finanšu instrumentu Uzraudzības komitejas norādījumus[[2]](#footnote-2), līdz pat 2013.gada februārim[[3]](#footnote-3) nebija tieši noteikts aizliegums kumulēt /apvienot atbalstu, kas saņemts finanšu instrumentu aktivitātē un granta programmā. Tādējādi konstatējams, ka uz aizdevumu izsniegšanas brīdi minētās komercbankas nepārkāpa normatīvo aktu vai līguma nosacījumus. Savukārt, ņemot vērā Eiropas Komisijas Reģionālās politikas ģenerāldirektorāta (turpmāk – DG REGIO) 2011.gada oktobrī veikto auditu par Eiropas Reģionālās attīstības fonda līdzfinansēto finanšu vadības instrumentu aktivitāšu īstenošanu Latvijā un audita rezultātiem (gala ziņojums 15.03.2013. Nr. ARES (2013) 3475452), DG REGIO norādīja, ka nedrīkst izmantot divas atbalsta formas, lai avansā finansētu vai apmaksātu vienus un tos pašus izdevumus, daļēji vai kopumā[[4]](#footnote-4). Attiecīgi DG REGIO ziņojumā norādīja, interpretējot konkrētus normatīvos aktos, ka nav pieļaujama finanšu instrumentu apvienošana ar grantu programmām par tām pašām attiecināmajām izmaksām un piemēroja finanšu korekciju. Ministru kabineta 2013.gada 5.marta sēdē [[5]](#footnote-5) tika nolemts piekrist DG REGIO piemērotajai finanšu korekcijai.  EM 2014.gada 22.septembrī ir nosūtījusi apliecinājumu Valsts kasei, ar kuru informē, ka kopējā izsniegtā dalīta riska aizdevumu summa, kuros ir konstatēts dubultais finansējums un, kas izsniegti neatbilstoši mērķim vai grūtībās nonākušiem uzņēmumiem, ir 7 503 406 *euro*, no kuras publiskais finansējums ir 3 751 703 *euro,* t.sk. ERAF finansējums ir 3 459 029 *euro* un valsts budžeta finansējums 292 674 *euro*. Apliecinājumā papildus norādīts, ka nepieciešams ieturēt arī finanšu starpniekiem līdz 2014.gada 30.jūnijam samaksātās un līdz 2015.gada 31.decembrim maksājamās vadības izmaksas proporcionāli neatbilstoši veikto izdevumu apjomam pret kopējo izsniegto aizdevumu apjomu, kas aprēķinātas katram finanšu starpniekam atsevišķi. Kopējā ieturamā summa par finanšu starpnieku vadības izmaksām apliecinājumā ir norādīta 233 385 *euro*.  LGA kā Finansējuma saņēmējs 2014.gada 24.oktobrī informēja EM, ka finanšu starpnieki ir izteikuši vēlmi slēgt programmu ne vēlāk kā līdz 2014.gada beigām, veicot pamatsummas atlikuma atmaksu par visiem dalīta riska aizdevumiem. Līdz ar to augstākminētās norādītās vadības izmaksas būtu atmaksājamas daļēji, proti, tikai faktiski veiktās vadības izmaksas līdz 2014.gada 30.septembrim, par ko LGA ir saņēmusi maksājumu pieprasījumu. Saskaņā ar EM aprēķiniem kopējā ieturamā summa par finanšu starpnieku vadības izmaksām ir **178 227** *euro*.  Ņemot vērā augstāk minēto, LGA kā Finansējuma saņēmējam ir nepieciešams veikt finansējuma atmaksu par tiem finanšu starpnieku izsniegtajiem aizdevumiem, kuros konstatēts dubultais finansējums, kā arī par tiem aizdevumiem, kas izsniegti neatbilstoši aktivitātes mērķim vai grūtībās nonākušiem uzņēmumiem. **Līdz ar to no 2.2.1.1.aktivitātes izdevumu deklarācijas kopējā ieturamā summa, ir 7 681 634 *euro* apmērā, t.sk. publiskais finansējums 3 929 931 *euro* apmērā, t.sk. ERAF finansējums 3 623 353 *euro* un valsts budžeta finansējums 306 578 *euro,* kā arī privātais finansējums 3 751 703 *euro* apmērā**.  Ņemot vērā augstāk minēto, EM ierosina samazināt ar šiem grozījumiem MK noteikumos Nr.818, kā arī Līgumā, kas noslēgts starp EM un LGA kā Finansējuma saņēmēju par Ieguldījumu fonda īstenošanu (turpmāk – Līgums), Ieguldījuma fonda apmēru par ERAF finansējuma daļu 3 623 353 *euro* un valsts budžeta finansējuma daļu 306 578 *euro* apmērā, kā arī privātā finansējuma daļu 1 385 000 *euro* apmērā. Privātā finansējuma daļa Ieguldījumu fonda ietvaros tiek samazināta par mazāku privātā līdzfinansējuma daļu nekā to paredz finanšu starpnieku daļa šajos aizdevumos (samazinājums 1 385 000 *euro* apmērā, nevis 3 751 703 *euro* apmērā), ņemot vērā, ka jau līdzšinēji uzņemtās saistības riska kapitāla, uzsākšanas kapitāla un dalītaa riska aizdevuma instrumenta ietvaros spēj nodrošināt darbības programmas “Uzņēmējdarbība un inovācijas” papildinājumā noteiktā privātā līdzfinansējuma apmēra deklarēšanu pilnā apmērā (dalīta riska aizdevumu instrumenta ietvaros privātā līdzfinansējuma daļa ir ietverta tikai par to aizdevumu daļu, kam netiek piemērota korekcija). Ņemot vērā, ka papildus finansējums, ko 2.2.1.4.1.apakšaktivitātes „Atbalsts aizdevumu veidā komersantu konkurētspējas uzlabošanai” (turpmāk – 2.2.1.4.1.aktivitāte) ietvaros spēs nodrošināt valsts akciju sabiedrība „Latvijas attīstības finanšu institūcija ALTUM” (turpmāk – sabiedrība Altum) sastāda 1 385 000 *euro*, Ieguldījuma fonda apmērs attiecīgi tiek samazināts par privātā līdzfinansējuma daļu 1 385 000 *euro*.  Tādējādi EM veiks finanšu korekciju 2.2.1.1.aktivitātes ietvaros, uzdodot LGA atmaksāt EM neatbilstoši veiktos izdevumus 2.2.1.1.aktivitātes ietvaros 3 929 931 *euro* apmērā. LGA veiks maksājumu no saņemtajām pamatsummas un aizdevumu procentu atmaksām par neatbilstoši izsniegtiem aizdevumiem dalīta riska aizdevumu instrumenta ietvaros. Ja šis finansējums nebūs pietiekams, lai segtu visu noteikto neatbilstoši veikto izdevumu apjomu, tad starpība tiks sega no cita LGA finansējuma ārpus Līguma (piemēram no 2004.-2006.gada Eiropas Savienības fonda plānošanas perioda atmaksām), **nepiesaistot valsts budžeta finansējumu**. EM uzraudzīs, lai cita finansējuma piesaistīšana no LGA puses neaizkavē uzņemto saistību izpildi pret Baltijas Inovācijas fondu, izpildot Ministru kabineta 2012.gada 25.septembra sēdes protokola[[6]](#footnote-6) 24 § 2.3.punktu.  Papildus jāmin ka finanšu starpnieks (AS „SEB banka”) ir apstiprinājis, ka veiks to aizdevumu pamatsummas atlikuma, uzkrāto procentu un uz projektu vadību iztērēto vadības izmaksu kopsummas labprātīgu atmaksu, kas izsniegti neatbilstoši mērķim vai grūtībās nonākušiem komersantiem.  Saskaņā ar Padomes 2006.gada 11.jūlija Regulas (EK) Nr. 1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr. 1260/1999 (turpmāk – Regula Nr.1083/2006) 98.panta 2.punktu, korekciju rezultātā atbrīvotos finanšu resursus var atkārtoti izmantot attiecīgajai darbības programmai atbilstīgi 3.punktā minētājiem nosacījumiem, t.i. ieguldījumu nedrīkst vēlreiz izmantot darbībām, kas ir korekciju priekšmets, ne arī tur, kur ir iepriekš veikta sistēmātiska finanšu korekcija. Ņemot vērā, ka darbības programmas “Cilvēkresursu un nodarbinātība” 1.3.1.2.aktivitātes „Atbalsts pašnodarbinātības un uzņēmējdarbības uzsākšanai” (turpmāk – 1.3.1.2.aktivitāte) ietvaros pieejamais finansējums varētu tikt izsmelts 2014.gada oktobra mēnesī, EM ierosina 2.2.1.1.aktivitātes korekcijas rezultātā atbrīvojušos finansējumu 3 929 931 *euro* apmērā, t.sk. ERAF finansējums 3 623 353 *euro* un valsts budžeta finansējums 306 578 *euro* pārcelt uz 2.2.1.4.1.aktivitātes otrās projektu iesniegumu atlases kārtu, lai 2.2.1.4.1.aktivitātes ietvaros turpmāk sniegtu aizdevumus arī saimnieciskās darbības uzsācējiem līdz 2015.gada 31.decembrim, tādējādi nodrošinot n+2 principa ievērošanu, kas noteikts Regulas Nr.1083/2006 93.panta 1. un 2.punktā. 2.2.1.4.1.aktivitātes ietvaros tiks nodrošināts sabiedrības Altum privātais līdzfinansējums 1 385 000 *euro* apmērā. Tāpat jānorāda, ka šāds finanšu korekciju rezultātā radušā finansējuma izmantošanas veids nav pretrunā ar Regulas Nr.1083/2006 98.panta 2.punkta nosacījumiem.  Saskaņā ar Ministru kabineta 2013.gada 28.maija instrukciju Nr.5 „Kārtība, kādā Valsts atbalsta programmu koordinācijas un pilnveidošanas konsultatīvajā padomē piesaka un izvērtē valsts atbalsta programmas, kuras īsteno finanšu instrumentu veidā” EM 2014.gada 27.oktobrī iesniedza valsts atbalsta programmas „Noteikumi par aizdevumiem komersantu konkurētspējas uzlabošanai” grozījumu pieteikumu FM Valsts atbalsta programmu koordinācijas un pilnveidošanas konsultatīvajā padomē.  EM apņemas veikt visas nepieciešamās darbības, lai līdz 2014.gada novembra beigām varētu deklarēt finansējumu 3 929 931 *euro* apmērā Eiropas Komisijai, tādejādi nodrošinot n+2 principa izpildi, kas noteikts Regulas Nr.1083/2006 93.panta 1. un 2.punktā . Plānotais laika grafiks ir šāds:   1. LGA veic atmaksu EM kontā Valsts Kasē – 31.oktobris. 2. EM veic finansējuma atmaksu Valsts budžetā- 3.novembris; 3. MK noteikumu Nr.818 grozījumu projekta apstiprināšana MK sēdē – 3.novembris; 4. EM vēstule FM par apropriācijas pārdali no 80.00.00. programmas „Nesadalītais finansējums Eiropas Savienības politiku Instrumentu un pārējās ārvalstu finanšu palīdzības līdzfinansēto projektu un pasākumu īstenošanai”- 3.novembris; 5. Sabiedrības Altum projekta iesnieguma grozījumu iesniegšana EM, tā izskatīšana, līguma grozījumu veikšana – 7.novembris; 6. Finanšu ministrijas rīkojuma projekts „Par budžeta resora ,,74. Gadskārtējā valsts budžeta izpildes procesā pārdalāmais finansējums" programmā 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai" līdzekļu pārdali 2014.gadā”; 7. EM maksājums sabiedrībai Altum – 11.novembris; 8. EM iesniedz maksājuma pieprasījumu Valsts Kasē – 13.novembris. |
| 3. | Projekta izstrādē iesaistītās institūcijas | Projekts šo jomu neskar. |
| 4. | Cita informācija | Projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Nepieciešami grozījumi:   1. Ministru kabineta 2009.gada 10.marta noteikumos Nr.238 „Noteikumi par darbības programmas „Uzņēmējdarbība un inovācijas” papildinājuma 2.2.1.4.1.apakšaktivitāti „Atbalsts aizdevumu veidā komersantu konkurētspējas uzlabošanai””; 2. Ministru Kabineta 2009.gada 17.februāra noteikumos Nr.164 „Noteikumi par aizdevumiem komersantu konkurētspējas uzlabošanai”. |
| 2. | Atbildīgā institūcija | EM |
| 3. | Cita informācija | Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | MK noteikumu projekta izpildi nodrošinās sabiedrība LGA un EM. |
| 2. | Projekta izpildes ietekme uz pārvaldes funkcijām | MK noteikumu projekta izpilde tiks nodrošināta sabiedrības LGA un EM esošo funkciju ietvaros. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | MK noteikumu projekta izpildei nav nepieciešams izveidot jaunas institūcijas. |
| 4. | Projekta izpildes ietekmes uz pārvaldes institucionālo struktūru. Esošu institūciju likvidācija | MK noteikumu projekta izpildei nav nepieciešams likvidēt esošās institūcijas. |
| 5. | Projekta izpildes ietekmes uz pārvaldes institucionālo struktūru. Esošu institūciju reorganizācija | MK noteikumu projekta izpildei nav nepieciešams reorganizēt esošās institūcijas. |
| 6. | Cita informācija | Nav. |

**Anotācijas II, III, V, VI sadaļa – projekts šo jomu neskar**

Ekonomikas ministrs V.Dombrovskis

Vīza: Valsts sekretāra pienākumu izpildītāja,

Stratēģiskās plānošanas un resursu vadības

departamenta direktore V.Feodorova

30.10.2014. 10:12

1810

E.Dlohi

67013082, [Elina.Dlohi@em.gov.lv](mailto:Elina.Dlohi@em.gov.lv)

1. 06.10.2011. Finanšu ministrijas vēstule Nr.21 „“Par Eiropas Komisijas 21.02.2011 COCOF note Nr.10-0014-04-EN 29.06.2011. skaidrojumu” [↑](#footnote-ref-1)
2. 03.10.2011. Uzraudzības komitejas sapulces (15th Project Steering Committe (PSC) meeting JEREMIE Latvia) protokola 4.punkts [↑](#footnote-ref-2)
3. 08.02.2013. Finanšu ministrijas vēstule Nr.21-2-01/810-ip “Par vienu un to pašu projekta attiecināmo izmaksu finansēšanu vairāku aktivitāšu ietvaros” [↑](#footnote-ref-3)
4. DG REGIO 15.03.2013. Nr. ARES (2013) 3475452 ziņojums [↑](#footnote-ref-4)
5. <http://tap.mk.gov.lv/mk/mksedes/saraksts/protokols/?protokols=2013-03-05> 38§ [↑](#footnote-ref-5)
6. <http://tap.mk.gov.lv/mk/mksedes/saraksts/protokols/?protokols=2012-09-25> [↑](#footnote-ref-6)